KaartAnnelinna asend Tartus
Droonivideo Annelinnast 2021. aasta juulis
Annelinn 2021. aastal
Annelinna vaade Kesklinna poolt
Annelinna hooned

**Annelinn** on Tartu linnaosa, mis asub Emajõe vasakul kaldal. Annelinna territoorium on piiritletud järgmiselt: Paju tänav – Jaama tänav – linna piir – Nõlvaku tänava pikendus – Ihaste tee – Emajõgi. Linnaosa koosneb valdavalt viiekorruselistest või kõrgematest korterelamutest, mis on rajatud pärast 1970. aastat. Linnaosa on nime saanud kunagise Anne mõisa järgi.

Annelinn on pindalalt kõige suurem Tartu linnaosa – 540 ha. Kuigi Annelinna pindala ei ületa väga oluliselt suuruselt järgneva linnaosa (Ihaste) pindala (424 ha), edestab elanike arv Annelinnas oluliselt teiste linnaosade elanike arvu ja moodustab 28% Tartu elanikkonnast. Annelinnas elas rahvastikuregistri andmeil 2012. aasta 1. jaanuari seisuga 27 480 inimest (Tartu elanike arv 98 522). Suurim on ka asustustihedus – 5079 inimest km² kohta.

2013. aasta 31. detsembri seisuga elas Annelinnas 26 755 inimest, neist 13 428 naist ja 11 327 meest. Annelinna elanikest 2437 olid vanuses 0–6 aastat, 3071 vanuses 7–18 aastat, 15 762 vanuses 19–64 aastat ja 5485 vähemalt 65-aastased. Linnaosa asustustihedus oli Tartu suurim: 4955 in/km2. Annelinnas elas 27,34% tartlastest.

Arhitektuur
-----------

Annelinna planeerimiskava koostasid 1969–1973 Eesti Projekti arhitektid Mart Port ja Malle Meelak. Annelinn on rajatud tõusva reljeefiga amfiteatri kujuliselt, mille kujutletav tsenter jääb Anneluha piirkonda. Algselt oli planeeritud neli mikrorajooni, millest valmis kaks. Mõlemad mikrorajoonid on pikisuunas jaotatud kaheks tsooniks: Anne tänavast madalamale jäävad viiekorruselised, kõrgemale alates 1984. aastast rajatud üheksakorruselised elamud. Peamiselt rajati seeria 111-133 tüüpelamuid (esimene selline Kalda tee 22).

Loodus
------

Anne looduskaitseala kaart.
Linnaosas asuvad Annemõisa park ja Kanali park ning Anne looduskaitseala.

Annelinnas on Anne kanal ning linnaosa piiril voolab Emajõgi.

Haridus
-------

Põhi- ja gümnaasiumiharidust andvaid koole on kuus:

* Tartu Kivilinna Kool
* Tartu Hansa Kool
* Tartu Descartes'i Kool
* Tartu Kristjan Jaak Petersoni Gümnaasium
* Tartu Aleksander Puškini Kool
* Tartu Annelinna Gümnaasium

Kaks viimast on vene õppekeelega.

Huvikoolidest asub AnnelinnasTartu II Muusikakool.

Sotsiaalhoolekanne
------------------

Sotsiaalhoolekandeteenuste osutamist Annelinna elanikele koordineerivad kaks linnavalitsuse sotsiaalabi osakonna piirkonnakeskust: Annelinna piirkonnakeskus ja Nõlvaku piirkonnakeskus.

Annelinnas asuvad hoolekandeasutustest MTÜ Öökull ja Päevakeskus Kalda.

Ühistegevus
-----------

Linnaosas tegutseb Annelinna Selts.

Tänavad
-------

Annelinnas asuvad järgmised tänavad: Anne, Annemõisa, Ihaste põik, Ihaste tee, Jaama, Kadaka, Kalda tee, Kaunase puiestee, Kuuse, Lammi, Lepa, Luha, Lõhmuse, Mõisavahe, Männi, Nõlvaku, Paju, Papli, Pikk, Remmelga, Saare, Sarapuu, Sõpruse puiestee, Uus ja Vahtra tänav.

Pilte
-----

* Mõisavahe tänavMõisavahe tänav
* Kalda teeKalda tee
* Anne 1. mikrorajooni kaart majaseinal AnnelinnasAnne 1. mikrorajooni kaart majaseinal Annelinnas
* Luha tänavLuha tänav
* Annelinn suveõhtulAnnelinn suveõhtul
* Anne kanal ja Annelinna Karlovaga ühendav Sõpruse sildAnne kanal ja Annelinna Karlovaga ühendav Sõpruse sild

Vaata ka
--------

* Annelinna keskus
* Anne Noortekeskus
* Anne turg

Viited
------

1. ↑  "Statistiline ülevaade. Tartu 2013" Tartu: Tartu linnavalitsus, 2014, lk 6, ptk "Asend"
2. 1 2  "Statistiline ülevaade. Tartu 2013" Tartu: Tartu linnavalitsus, 2014, lk 29, ptk "Rahvastik"
3. ↑  "Statistiline ülevaade. Tartu 2013" Tartu: Tartu linnavalitsus, 2014, lk 28, ptk "Rahvastik"
4. ↑  ""Statistiline ülevaade. Tartu 2014", ptk "Asend"". Originaali arhiivikoopia seisuga 4. jaanuar 2018. Vaadatud 27. juunil 2015.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Annelinn** |

* Annelinna portaal
* Pool sai valmis, pool jäi ehitamata – Tartu Postimees, 15. detsember 2009

Tartu vapp
Tartu linnaosad ja asumid

Annelinn (Ees-Annelinn **·**  Kesk-Annelinn **·**  Taga-Annelinn) **·**  Ihaste (Uus-Ihaste **·**  Vana-Ihaste) **·**  Jaamamõisa **·** Karlova (All-Karlova **·**  Ees-Karlova **·**  Taga-Karlova) **·**  Kesklinn (Riiamäe **·**  Sadama **·**  Toometaguse **·**  Uueturu **·**  Vanalinn) **·**  Kvissentali **·**  Maarjamõisa **·**  Raadi-Kruusamäe (Kruusamäe **·**  Raadi) **·**  Ropka (Jalaka **·**  Ropkamõisa) **·**  Ropka tööstusrajoon **·**  Ränilinn **·**  Supilinn **·**  Tammelinn (Uus-Tammelinn **·**  Vana-Tammelinn) **·**  Tähtvere **·**  Vaksali (Kastani-Filosoofi **·**  Vaksali) **·**  Variku **·**  Veeriku (Veeriku **·**  Veeriku tööstusrajoon) **·**  Ülejõe (Ujula **·**  Ülejõe)